<classify> Halmashauri ya Wilaya wa Kisarawe ina fursa kubwa ya kuwekeza kwenye sekta ya mifugo, Mkurugenzi Mtendaji wa halmashauri hiyo, Mussa Gama amesema ofisini kwake.Amewakaribisha Watanzania na watu wengine kutoka nje ya nchi kwenda kuwekeza hasa kwenye Kata ya Mafizi kwa kuzingatia taratibu zilizopo.Halmashauri ya Wilaya ya Kisarawe ina eneo zuri ambalo linaweza likatumika kwa shughuli za mifugo na kwa Mkoa wa Pwani ni moja ya eneo pekee amball liko vizuri zaidi kwa sababu upatikanaji wa maji kwa ajili ya unyweshaji wa mifugo upo amesema Gama.Amesema halmashajuri hiyo na wilaya nzima wamezungukwa na Mto Ruvu hivyo kuna fursa kubwa ya kufuga ngombe, mbuzi na kondoo na katika Kata ya Mafizi kuna mpango maalumu wa kutengeneza vitalu kwa ajili ya ufugaji.Na mpango huu unaendelea kuasisiwa katika wilaya nzima katika maeneo ambayo yapo katika vijiji 24 ambavyo vimetenga maeneo ya malisho. Kwa kuanzia tumeanzia na Kijiji Cha Mafizi na tutaendelea na maeneo mengine...na tukizungumzia sekta ya mifugo katika Halmashauri ya Wilaya ya Kisarawe mfugaji namba moja Tanzania wa ngombe wa nyama anapatikana katika Wilaya ya Kisarawe na yupo katika eneo eneo la Mafizi amesema Gama mjini Kasarawe.Amesema kuna fursa pia ya kuwekeza kwenye kilimo na kwamba kuna maeneo mazuri kwa ajili ya kilimo cha mihogo, korosho, na ufuta.Hayo yote ukiangalia sasa hivi ni mazao ya biashara kwa kuwa kuna soko kubwa linalohitaji mihogo kutoka China na tayari wap wadau mbalimbali ambao wameanza kununua zao hili la muhogo katika wilaya yetu ya Kisaraweamesema Gama.  <topic>: uchumi 